15 उच्च एवं लघु स्तरीय पुलों का निरीक्षण
झालावाड़| जिलेमें निर्माणाधीन उच्च स्तरीय एवं लघु पुलों का सार्वजनिक निर्माण विभाग के सभी अभियंताओं ने 24 फरवरी को निरीक्षण किया था। सार्वजनिक निर्माण विभाग के एसई आरएस झंवर ने बताया कि विभाग के सभी अभियंताओं ने निर्माणाधीन कालीसिंध नदी पर बन रहे उच्च स्तरीय पुल, मुंडेरी एवं भूमाड़ा रायपुर-बकानी रोड, उजाड़ नदी के नजदीक नागोनिया पर बन रहे उच्च स्तरीय पुल, सूलिया सुनेल पिड़ावा रोड के नजदीक आहू नदी पर बने रहे उच्च स्तरीय पुल, कलमोड़िया मनोहरथाना के नजदीक कालीखाड़ नदी पर बन रहे उच्च स्तरीय पुल सहित नदी नालों पर बन रहे 15 उच्च स्तरीय एवं लघु पुलों का निरीक्षण किया गया। गुणवत्ता एवं कार्य प्रगति की जांच की गई। इस दौरान अभियंताओं ने काम की गुणवत्ता पर संतोष जताया। निरीक्षण के दौरान अधिकारियों द्वारा संवेदकों को पुलों के कार्य बरसात आने से पूर्व पूरा करने के निर्देश दिए गए हैं। यह निरीक्षण उनके साथ-साथ एक्सईएन एसपी गोयल, एक्सईएन अकलेरा, खानपुर, भवानीमंडी, चौमहला द्वारा संपन्न किया गया।
hin_Deva hin_Deva